wannaphong/clean_thaiwikipedia huggingface dataset:
# วัดอ้อน้อย
วัดอ้อน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยขวาง อำเภอกำแพงแสน จังหวัดนครปฐม

วัดอ้อน้อยเป็นวัดในโครงการเฉลิมพระเกียรติในโอกาสที่พระบาทสมเด็จพระเจ้าอยู่หัว รัชกาลที่ ๙ ทรงเจริญพระชนมพรรษา 72 พรรษา เดิมเป็น สำนักสงฆ์ธรรมอิสระ เริ่มก่อสร้างขึ้นในปี พ.ศ. 2532 และสำนักสงฆ์ธรรมอิสระได้รับพระราชทานวิสุงคามวามสีมา ยกฐานะขึ้นเป็นวัดอ้อน้อย (ธรรมอิสระ) ในปี พ.ศ. 2535 โดยคุณ โยมทองห่อ วิสุทธิผล ได้บริจาคเงินซื้อที่ดินเริ่มแรก จำนวน 9 ไร่ พร้อมได้จัดการขออนุญาตสร้างวัด ต่อกรมการศาสนาให้อีกด้วย วัดได้รับพระราชทานวิสุงคามสีมาเมื่อวันที่ 15 พฤษภาคม พ.ศ. 2539

ที่ดินเดิมเป็นที่ลุ่มมีน้ำท่วมขังสูงท่วมศีรษะและมีที่ดินดอนอยู่เพียง 1 ไร่เศษ ซึ่งได้เริ่มทำการก่อสร้างเมื่อต้นปี พ.ศ. 2533 โดยพุทธะอิสระได้เป็นผู้นำ พัฒนาบุกเบิกสร้างวัดขึ้น โดยวางรูปแบบตามตำราโบราณแล ตามหลักพิชัยณรงค์สงคราม การพัฒนาและจัดสร้างทุกขั้นตอน ในระยะเริ่มแรกมีพระภิกษุสองรูปและสามเณรสามรูป ทั้งได้ช่วยกันปลูกสร้างกุฏิ ปลูกต้นไม้ 

อาคารเสนาสนะและสิ่งน่าสนใจในวัด ได้แก่ อุโบสถรูปทรงจัตุรมุข มีคูน้ำล้อมรอบ ศาลาอเนกประสงค์ หอพระกรรมฐาน ต้นศรีมหาโพธิ์ซึ่งได้ปลูกขึ้นที่หน้าหอพระกรรมฐาน โดยพุทธะอิสระได้บรรจุอัฐิฐาตุของหลวงปู่ทวดไว้ที่โคนต้น กุฏิสงฆ์ และสวนเกษตรเพื่อชีวิต
# แฟร์แวร์ดีน
<<แฟร์แวร์ดีน>>     12345678910111213141516171819202122232425262728293031  SH

แฟร์แวร์ดีน (,) เป็นชื่อเดือนแรกของปฏิทินฮิจเราะห์สุริยคติ ซึ่งเป็นปฏิทินทางการของประเทศอิหร่าน และตรงกับราศีเมษในจักรราศี แฟร์แวร์ดีนมี 31 วัน เป็นเดือนแรกของฤดูใบไม้ผลิ (แบฮอร์) และตามด้วยเดือนโอร์ดีเบเฮชต์ ชื่อในภาษาปาทานของเดือนนี้คือวเรย์

เกิด
 27 - 1268 - ชาร์ลี แชปลิน
 31 - 1268 - อดอล์ฟ ฮิตเลอร์

 เสียชีวิต 
 25 - 1244 - อับราฮัม ลินคอล์น ประธานาธิบดีคนที่ 16 ของสหรัฐ
 23 - 1324 - แฟรงกลิน ดี. โรสเวลต์ ประธานาธิบดีคนที่ 32 ของสหรัฐ
 8 - 1348 - ดไวต์ ดี. ไอเซนฮาวร์ ประธานาธิบดีคนที่ 34 ของสหรัฐ
 20 - 1400 - เจ้าชายฟิลิป ดยุกแห่งเอดินบะระ
# วัดวรภูมิราษฎร์บำรุง
วัดวรภูมิราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนหลวง อำเภออัมพวา จังหวัดสมุทรสงคราม

วัดวรภูมิราษฎร์บำรุงเป็นวัดโบราณในคลองบางลี่ ตั้งเป็นวัดเมื่อ พ.ศ. 2405 ได้รับพระราชทานวิสุงคามสีมา เมื่อวันที่ 5 ตุลาคม พ.ศ. 2449 โดยมีบาสิกาพุ่ม เป็นผู้บริจาคที่ดินให้สร้างวัด เนื้อที่ 8 ไร่ 56 วา ต่อมาทางวัดได้ซื้อเพิ่มเติม และมีผู้มีจิตศรัทธาบริจาคให้อีก หมื่นบริบูรณคุณสาร หรือกำนันวร ได้ดำเนินการขอวิสุงคามสีมา และแสวงหาเจ้าอาวาสมาเริ่มบริหารวัด เมื่อสร้างวัดได้มีผู้มีจิตศรัทธาบริจาคเรือนฝากระดานถวายวัดมากกว่า 10 หลัง เป็นเรือนไม้สักทั้งหลัง อุโบสถ และศาลาการเปรียญของวัด ประชาชนร่วมกัน สร้างจากเรือนบริจาควัสดุในการก่อสร้างใช้ไม้สักทั้งหมด วัดนี้จึงมีสิ่งก่อสร้างเป็นไม้สักทั้งหลัง

อุโบสถเก่าไก้ผุพังไป จึงได้สร้างอุโบสถใหม่ ก่ออิฐถือปนเป็นตึกทั้งหลัง กุฏิสงฆ์ และศาลาการเปรียญ หอสวดมนต์ และหอฉัน เป็นเรือนไม่สักทั้งหลัง นอกนั้นยังอนุรักษ์เป็นเรือนไม้สักทรงไทยไว้ ปูชนียวัตถุที่สำคัญ คือ พระประธานประจำอุโบสถ พระพุทธรูปปูนปั้น ปางมารวิชัย ของเก่าคู่มากับวัด
# สงครามอังกฤษ-เนเธอร์แลนด์ครั้งที่สี่
สงครามอังกฤษ-เนเธอร์แลนด์ครั้งที่สี่ (, , ค.ศ. 1780-1784) เป็นความขัดแย้งทางการทหารระหว่างราชอาณาจักรบริเตนใหญ่กับสาธารณรัฐดัตช์ ซึ่งเกิดขึ้นในระยะเวลาเดียวกันกับสงครามประกาศอิสรภาพอเมริกา โดยมีเหตุมาจากข้อตกลงที่ไม่ลงตัวกันเกี่ยวกับความถูกต้องทางการค้าระหว่างเนเธอร์แลนด์กับศัตรูของบริเตนใหญ่ในขณะนั้น

ถึงแม้ว่าฝ่ายดัตช์ยังไม่ได้เข้าเป็นพันธมิตรกับสหรัฐอเมริกาและพันธมิตรอย่างเป็นทางการ แต่ความสัมพันธ์ทางการทูตอันแน่นแฟ้นระหว่างสองประเทศนั้นเกิดขึ้นในระหว่างการดำรงตำแหน่งของจอห์น แอดัมส์ เอกอัครข้าราชทูตอเมริกันประจำสาธารณรัฐดัตช์ (และประธานาธิบดีในอนาคต) ทำให้สาธารณรัฐดัตช์เป็นประเทศยุโรปแห่งที่สองที่รับรองสภาแห่งภาคพื้นทวีป (Continental Congress) ในเดือนเมษายน ค.ศ. 1782 ซึ่งต่อมาได้ในเดือนตุลาคมได้มีการทำสนธิสัญญามิตรภาพเป็นคู่ค้าระหว่างกัน 

การปะทะกันส่วนใหญ่เกิดขึ้นโดยเป็นการปฏิบัติการของกองทัพบริเตนใหญ่ต่อเศรษฐกิจของดินแดนอาณานิคมต่างๆ ของเนเธอร์แลนด์ และสงครามสิ้นสุดลงโดยฝ่ายดัตช์เป็นฝ่ายพ่ายแพ้อย่างหนัก และส่งผลกระทบโดยตรงต่อเศรษฐกิจและการเมืองในสมัยนั้น ซึ่งมีผลต่อมาถึงการล่มสลายของสาธารณรัฐดัตช์ในที่สุดClodfelter 2017, p. 133-134Dirks, J. J. B. (1871), De Nederlandsche Zeemagt in Hare verschillende Tijdperken Geschetst. Deel 3 (in Dutch), Rotterdam: H. Nijgh, p. 291

สงครามในครั้งนี้ถือเป็นจุดเริ่มต้นของการล่มสลายของจักรวรรดิดัตช์ และการผงาดขึ้นของบริเตนใหญ่ในฐานะของมหาอำนาจทางการค้าระหว่างประเทศ
# วอเตอร์ลู (เพลงของแอ็บบา)
"วอเตอร์ลู"  เป็นซิงเกิลแรกจากอัลบัมที่สอง วอเตอร์ลู ของวงดนตรีป็อปสัญชาติสวีเดน แอ็บบา และเป็นเพลงแรกภายใต้สังกัดเอพิก กับ แอทแลนทิค

ในวันที่ 6 เมษายน 1974 เพลงซึ่งส่งเข้าประกวดจากสวีเดนนี้ได้รับรางวัลชนะเลิศในยูโรวิชันปี 1974 ซึ่งได้นำไปสู่ความสำเร็จในเวลาต่อมาของแอ็บบา 

เพลงนี้ขึ้นเป็นที่หนึ่งของชาร์ตจำนวนมาก และเป็นหนึ่งในซิงเกิลที่ขายดีที่สุดในประวัติศาสตร์

 ประวัติการปล่อย 

 ภูมิภาค วันที่ ชื่อ สังกัด รูปแบบ แค็ตตาล็อก สวีเดน 4 มีนาคม 1974 "Waterloo" (สวีเดน) / "Honey, Honey" (สวีเดน) โพลาร์   ซิงเกิล  POS 1186 สวีเดน 4 มีนาคม 1974 "Waterloo" (อังกฤษ) / "Watch Out" โพลาร์  ซิงเกิล POS 1187 สหราชอาณาจักร 1974 "Waterloo" / "Watch Out" เอพิก  ซิงเกิล EPC 2240 สหรัฐ 1974 "Waterloo" / "Watch Out" แอทแลนทิค  ซิงเกิล 45-3035 เยอรมนีตะวันตก 1974 "Waterloo" (เยอรมัน) / "Watch Out" โปลีโดร์   ซิงเกิล 2040 116 ฝรั่งเศส 1974 "Waterloo" (ฝรั่งเศส) / "Gonna Sing You My Lovesong" วูฆ ซิงเกิล 45. X. 3104

อันดับบนชาร์ต

ชาร์ตรายสัปดาห์
ชาร์ต (1974)ตำแหน่งสูงสุดออสเตรเลีย (ARIA)4แคนาดา (RPM)7เดนมาร์ก (Danish Top 20)1ฟินแลนด์ (Mitä Suomi soittaa)1ฝรั่งเศส (SNEP) 4ไอร์แลนด์ (IRMA)1อิตาลี (AFI)14นิวซีแลนด์(Listener)3Rhodesia2แอฟริกาใต้1สเปน (PROMUSICAE)3สวีเดน (Topplistan)2 (Swedish) 3 (English)สหรัฐ แคชบ็อกซ์ ท็อป 100

ชาร์ปลายปี
Chart (1974)Positionออสเตรเลีย36แคนาดา (RPM)67เนเธอร์แลนด์ (Single Top 100)12แอฟริกาใต้ 14สวิตเซอร์แลนด์ Swiss Year-End Charts, 19742สหราชอาณาจักร 16สหรัฐ (บิลเบิร์ด ฮ็อต 100)49สหรัฐ (แคชบ๊อกซ์ ท็อป 100)84
# พย็อน อู-ซ็อก
บยอน อู-ซ็อก (เกิด 31 ตุลาคม พ.ศ. 2534) เป็นนักแสดง และนายแบบชาวเกาหลีใต้ เขามีชื่อเสียงจากการรับบทในเรื่อง พ่อสื่อรักฉบับโชซอน, คุณหมอสองภพ, Search: WWW, และ เส้นทางดาว

บยอน อู-ซ็อก เข้าสู่วงการบันเทิงด้วยการเป็นนายแบบสังกัดค่าย YG kplus ก่อนจะเริ่มงานแสดงเป็นครั้งแรกกับบทเล็ก ๆ ในละครเรื่อง Dear My Friends เมื่อปี 2016 ต่อมาในปี 2017 บยอน อู-ซ็อก ตัดสินใจไม่ต่อสัญญากับต้นสังกัดเดิม และเลือกเข้าร่วมสังกัดค่าย BH Entertainment เพื่อโฟกัสให้กับการแสดง อย่างไรก็ตาม หลังจากนั้นไม่นาน บยอน อู-ซ็อก ได้เปลี่ยนมาเซ็นสัญญากับค่าย Varo Entertainment ซึ่งก่อตั้งโดยสต๊าฟอาวุโสของค่าย BH เมื่อปี 2020

สำหรับบทบาทที่ทำให้นักแสดงหนุ่มผู้นี้เป็นที่จดจำคือบทของ พุง อุน-โฮ จากภาพยนตร์เรื่อง 20th Century Girl ซึ่งออกฉายทาง Netflix เมื่อปี 2022 และประสบความสำเร็จอย่างสูงในบท รยูซอนแจ จาก Lovely Runner ทาง TVN

ชีวิตส่วนตัว บยอน อู-ซ็อก มีพี่สาว 1 คน เกิดเมื่อปี 1986 ปัจจุบันเธอทำงานเป็นลูกเรือของสายการบินแห่งหนึ่ง บยอน อู-ซ็อก เรียนจบมหาวิทยาลัย (แห่งหนึ่ง) ในสาขาการละครและภาพยนตร์ เขาเลือกเข้ากรมรับใช้ชาติในช่วงเริ่มต้นเข้าวงการและปลดประจำการในปี 2013

 ผลงาน 

 ภาพยนตร์ 
+ปีเรื่องบทบาทหมายเหตุอ้างอิง2017Midnight Runnersเด็กเอ็นเตอร์เทนในคลับรับเชิญ2019Ashfallบอดี้การ์ดรับเชิญ202220th Century Girlพุง อุน-โฮบทนำ2023Soulmateจิน-อูบทนำ

 ละครโทรทัศน์ 
+ปีช่องเรื่องบทบาทหมายเหตุอ้างอิง2016tvNDear My Friendsซน จง-ชิกรับเชิญ ตอน 1,5SBSMoon Lovers: Scarlet Heart Ryeoแฟนเก่า โก ฮา-จินรับเชิญ ตอน 1,3MBCWeightlifting Fairy Kim Bok-jooรุ่นพี่ของ จุน-ฮยองรับเชิญ ตอน 162017WHYNOTSecret Crushes: Season 3บยอน อู-ซ็อกบทนำtvNLive Up to Your Nameผู้ช่วยหมอ ฮอ-จุนรับเชิญtvNDrama Stage 1: History of Walking Uprightจง-มินบทนำ2017-2018tvNModulove บยอน อู-ซ็อกบทนำ2019tvNDrama Stage 2: The Dramatization Has BegunรับเชิญWHYNOTOffice Watch 3: The Gossip Roomฮา มิน-กยูบทนำJTBCWelcome to Waikiki 2ยุน ซอ-จุนรับเชิญ ตอน 4tvNSearch: WWWฮัน มิน-กยูรับเชิญ ตอน 3-5,7,16JTBCFlower Crew: Joseon Marriage Agencyโท-จุนบทรอง2020tvNRecord of Youthวอน แฮ-ฮโยบทรอง2021-2022KBS2Moonshineอี-พโยบทรอง2023JTBCStrong Woman Gang Nam-soonรยู ชี-โอบทรอง 2024 tvN Lovely Runnerรยูซอนแจบทนำ
 รายการโทรทัศน์ 
+ปีช่องรายการหมายเหตุอ้างอิง2014SBSFashion King Koreaโฮสต์ (ตอน 6)2015ONSTYLEStyle Liveโฮสต์ (ตอน 10)ONCEPet Doctors 2โฮสต์ (ทั้งหมด 12 ตอน)OliveTasty Roadแขกรับเชิญ (ตอน 40)JTBCMr.CHU: Season 1โฮสต์ (ทั้งหมด 20 ตอน)2016ONSTYLEGibutiqueแขกรับเชิญ (ตอน 12)OliveOksudong Successorแขกรับเชิญ (ตอน 9)NaverMr.CHU: Season 2โฮสต์ (ทั้งหมด 10 ตอน)2017NaverMr.CHU: Season 3โฮสต์ (ทั้งหมด 21 ตอน)OliveSuddenly One Day Million Wonโฮสต์ (ทั้งหมด 7 ตอน)2022SBSRunning Manแขกรับเชิญ (ตอน 601)tvNAmazing Saturdayแขกรับเชิญ (ตอน 234)2024SBSRunning Manแขกรับเชิญ (ตอน 704)

 มิวสิกวิดีโอ 
+ปีเพลงศิลปินหมายเหตุอ้างอิง2014Sweet (Brand New Mix) Lena Park (พัค จอง-ฮยอน)Feat. Verbal Jint

 รางวัล 
+ปีงานประเภทรางวัลผลงานเข้าชิงผลอ้างอิง2016'K-MODEL AWARDS' (Asian Model Festival)Fashion Model Award2022KBS Drama AwardsBest New ActorMoonshine
# สนธิสัญญาสันติภาพปารีส (ค.ศ. 1783)
สนธิสัญญาสันติภาพปารีส  ค.ศ. 1783 เป็นกลุ่มสนธิสัญญาที่ยุติสงครามปฏิวัติอเมริกา ที่ลงนามเมื่อวันที่ 3 กันยายน ค.ศ. 1783 โดยมีตัวแทนคือ พระเจ้าจอร์จที่ 3 แห่งบริเตนใหญ่ ลงนาม ณ กรุงปารีส ร่วมกับตัวแทนจากสหรัฐอเมริกา โดยเป็นส่วนหนึ่งของ สนธิสัญญาปารีส (ค.ศ. 1783) ในขณะที่สนธิสัญญาอีกสองฉบับที่ลงนาม ณ พระราชวังแวร์ซาย ระหว่างผู้แทนพระองค์ของพระเจ้าหลุยส์ที่ 16 แห่งฝรั่งเศส และพระเจ้าการ์โลสที่ 3 แห่งสเปน โดยเรียกกันว่าสนธิสัญญาแวร์ซาย (ค.ศ. 1783) โดยในวันก่อนหน้าการลงนาม ได้มีการลงนามรับรองสนธิสัญญาล่วงหน้าแล้วระหว่างตัวแทนรัฐบาลของสาธารณรัฐดัตช์ แต่สนธิสัญญาฉบับสุดท้ายที่ยุติสงครามอังกฤษ-เนเธอร์แลนด์ครั้งที่สี่นั้นก็ยังไม่ได้ลงนามกันจนกระทั่งวันที่ 20 พฤษภาคม ค.ศ. 1784  
ดูเพิ่ม
สงครามอังกฤษ-เนเธอร์แลนด์ครั้งที่สี่
สงครามปฏิวัติอเมริกา
# วัดเนกขัมมาราม (จังหวัดปทุมธานี)
วัดเนกขัมมาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลหน้าไม้ อำเภอลาดหลุมแก้ว จังหวัดปทุมธานี มีที่ดินตั้งวัดเนื้อที่ 49 ไร่ โฉนดที่ดินเลขที่ 1165-1166 ที่ธรณีสงฆ์จำนวน 4 แปลง เนื้อที่ 327 ไร่ 2 งาน 20 ตารางวา

คุณเล็ก นาคสารน์ ได้รับบริจาคที่ดินให้มูลนิธิมหามงกุฏราชวิทยาลัย เนื้อที่ 327 ไร่ 2 งาน 20 ตารางวา มูลนิธิแบ่งให้เป็นที่สร้างวัด 49 ไร่ ขุนชวนระบิน เป็นผู้ดำเนินการสร้างวัด กระทรวงศึกษาธิการได้ประกาศการตั้งเป็นวัดเมื่อวันที่ 2 พฤษภาคม พ.ศ. 2499 ได้รับพระราชทานวิสุงคามสีมาเมื่อวันที่ 5 กุมภาพันธ์ พ.ศ. 2500 เขตวิสุงคามสีมา กว้าง 30 เมตร ยาว 60.50 เมตร

ด้านการศึกษา ทางวัดได้เปิดสอนพระปริยัติธรรมมาตั้งแต่ พ.ศ. 2494 โรงเรียนสอนเด็กก่อนเกณฑ์ เริ่มมาตั้งแต่ พ.ศ. 2525 นอกจากนี้ยังให้ทางราชการสร้างโรงเรียนประชาบาลสอนระดับประถมศึกษา สังกัดสำนักงานประถมศึกษาแห่งชาติ ในที่ดินของวัด

ภายในวัดมีอาคารเสนาสนะต่าง ๆ ได้แก่ อุโบสถกว้าง 7.5 เมตร ยาว 22.5 เมตร สร้างเมื่อ พ.ศ. 2513 กุฏิสงฆ์จำนวน 4 หลัง หอสวดมนต์ ศาลาการเปรียญ หอระฆัง ศาลาท่าน้ำ ปูชนียวัตถุมีพระประธานในอุโบสถ

รายนามเจ้าอาวาส
พระครูสังฆวิจิตร (ศรีแพร) พ.ศ. 2499–2507
พระครูเนกขัมมานุกูล (กลม) พ.ศ. 2507–2517
พระครูใบฎีกาสวัสดิ์ ชยโสตถิ  พ.ศ. 2517–2527
พระอธิการสุวิทย์ พ.ศ. 2527–2530
เจ้าคุณราชธรรมนิเทศ (ระแบบ) พ.ศ. 2530–2536
พระครูประสิทธิธรรมวิภัช (อำนวย) พ.ศ. 2536–2562
พระครูวิจิตรธรรมโกศล (เดชา) พ.ศ. 2562–ปัจจุบัน
# ทางออกสองรัฐ
ทางออกสองรัฐของความขัดแย้งอิสราเอล-ปาเลสไตน์คำนึงถึงรัฐเอกราชสองรัฐ คือ รัฐปาเลสไตน์คู่กับรัฐอิสราเอล ทางทิศตะวันตกของแม่น้ำจอร์แดน ทั้งนี้ เขตแดนระหว่างสองรัฐยังเป็นหัวข้อพิพาทและเจรจากันอยู่ โดยผู้นำปาเลสไตน์และอาหรับยืนกราน "เขตแดน ค.ศ. 1967" ซึ่งอิสราเอลไม่ยอมรับ ดินแดนของอดีตปาเลสไตน์ในอาณัติ (รวมทั้งนครเยรูซาเล็ม) ซึ่งมิได้ประกอบขึ้นเป็นส่วนหนึ่งของรัฐปาเลสไตน์จะเป็นส่วนหนึ่งของอิสราเอลต่อไป

ใน ค.ศ. 1947 สหประชาชาติเสนอแผนแบ่งปาเลสไตน์ซึ่งยิวยอมรับ แต่ฝ่ายอาหรับปฏิเสธการแบ่งดินแดนและไม่ยอมให้ยิวอยู่ในพื้นที่ เกิดสงครามระหว่าง ค.ศ. 1947–49 ซึ่งยุติลงด้วยการหยุดยิงและปัญหาผู้ลี้ภัยมาจนถึงปัจจุบัน ใน ค.ศ. 1974 ข้อมติสหประชาชาติว่าด้วย "การระงับปัญหาอย่างสันติซึ่งปัญหาปาเลสไตน์" เรียกร้องให้มีรัฐสองรัฐคู่กันโดยมีเขตแดนที่ปลอดภัยและรับรอง ร่วมกันกับ "ข้อมติอย่างยุติธรรมของปัญหาผู้ลี้ภัยโดยสอดคล้องกับข้อมติยูเอ็นที่ 194" เขตแดนของรัฐปาเลสไตน์จะ "ยึดเขตแดนก่อน ค.ศ. 1967" สำหรับข้อมติล่าสุดในเดือนพฤศจิกายน 2013 ซึ่งผ่านด้วยคะแนนเสียง 165 ต่อ 6 โดยอิสราเอลและสหรัฐออกเสียงคัดค้าน

ผู้นำปาเลสไตน์น้อมรับมโนทัศน์ดังกล่าวตั้งแต่การประชุมสุดยอดอาหรับ ค.ศ. 1982 ในเฟซMark A. Tessler. A History of the Israeli-Palestinian conflict. 1994, p. 718 ส่วนอิสราเอลมองท่าทีดังกล่าวที่ต้องการแสวงหาการรับรองรัฐปาเลสไตน์จากต่างประเทศว่าเป็นการกระทำฝ่ายเดียว และไม่สอดคล้องกับทางออกสองรัฐที่มีการเจรจากัน มีความพยายามในการทำให้ทางออกสองรัฐดังกล่าวเป็นจริงขึ้นมาหลายครั้ง เริ่มตั้งแต่การประชุมมาดริด ค.ศ. 1991 ตามด้วยข้อตกลงกรุงออสโล ค.ศ. 1993 และการประชุมสุดยอดแคมป์เดวิด ค.ศ. 2000 ที่ล้มเหลว ตามด้วยการเจรจาตาบาในต้น ค.ศ. 2001 ใน ค.ศ. 2002 สันนิบาตอาหรับเสนอข้อริเริ่มสันติภาพอาหรับ และข้อริเริ่มล่าสุดได้แก่การเจรจาสันติภาพ ค.ศ. 2013–14

มีรายงานใน ค.ศ. 2009 ว่า แม้ผลสำรวจยังแสดงออกมาอยู่เรื่อย ๆ ว่าอิสราเอลและปาเลสไตน์ส่วนใหญ่เห็นชอบกับทางออกสองรัฐที่มีการเจรจา แต่มี "การตื่นขึ้นจากภาพลวงเพิ่มขึ้น" กับทางออกดังกล่าว"How Not to Make Peace in the Middle East", Hussein Agha and Robert Malley, The New York Review of Books. Retrieved Jan. 9, 2009
# จักรวรรดิเฮติ
จักรวรรดิเฮติ อาจหมายถึง:

 จักรวรรดิเฮติที่ 1, จักรวรรดิภายใต้การปกครองของฌ็อง-ฌัก เดซาลีน จากปี 1804 ถึง 1806
 จักรวรรดิเฮติที่ 2, จักรวรรดิภายใต้การปกครองของโฟสแต็ง ซูลุก จากปี 1849 ถึง 1859

 
เฮติ
# องค์การบริหารส่วนตำบลหนองขาหย่าง
หนองขาหย่าง เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ที่ 1, 3–8 และบางส่วนของหมู่ที่ 2 ตำบลหนองขาหย่าง (เฉพาะนอกเขตเทศบาลตำบลหนองขาหย่าง) และพื้นที่ทั้งหมดของตำบลห้วยรอบ ตำบลดอนกลอย และตำบลทุ่งพึ่ง อำเภอหนองขาหย่าง จังหวัดอุทัยธานี เดิมมีฐานะเป็นสภาตำบลหนองขาหย่าง วันที่ 22 พฤษภาคม พ.ศ. 2517 ได้รับการจัดตั้งเป็นองค์การบริหารส่วนตำบลเมื่อปี พ.ศ. 2542 วันที่ 15 ตุลาคม พ.ศ. 2542

เดือนกรกฎาคม พ.ศ. 2547 กระทรวงมหาดไทยพิจารณาให้เขตสภาตำบลดอนกลอยที่มีพื้นที่ 6 หมู่บ้าน และมีประชากร 1,252 คนประชากรรายตำบลในประเทศไทย ณ วันที่ 31 ธันวาคม พ.ศ. 2547 (เขตตำบลดอนกลอย อำเภอหนองขาหย่าง จังหวัดอุทัยธานี) สืบค้นเมื่อวันที่ 15 มีนาคม พ.ศ. 2567 ไม่ผ่านเงื่อนไขในการจัดตั้งองค์การบริหารส่วนตำบล ต้องรวมกับองค์การบริหารส่วนตำบลหนองขาหย่าง วันที่ 9 กรกฎาคม พ.ศ. 2547 เดือนกันยายน ปีเดียวกัน กระทรวงมหาดไทยพิจารณาให้ยุบสภาตำบลทุ่งพึ่งที่มีพื้นที่ 7 หมู่บ้านและประชากร 1,466 คนประชากรรายตำบลในประเทศไทย ณ วันที่ 31 ธันวาคม พ.ศ. 2547 (เขตตำบลทุ่งพึ่ง อำเภอหนองขาหย่าง จังหวัดอุทัยธานี) สืบค้นเมื่อวันที่ 15 มีนาคม พ.ศ. 2567 และสภาตำบลห้วยรอบที่มีพื้นที่ 3 หมู่บ้านและประชากร 513 คนประชากรรายตำบลในประเทศไทย ณ วันที่ 31 ธันวาคม พ.ศ. 2547 (เขตตำบลห้วยรอบ อำเภอหนองขาหย่าง จังหวัดอุทัยธานี) สืบค้นเมื่อวันที่ 15 มีนาคม พ.ศ. 2567 ต้องรวมกับองค์การบริหารส่วนตำบลหนองขาหย่าง วันที่ 29 กันยายน พ.ศ. 2547 เนื่องจากทั้ง 2 สภาตำบลไม่ผ่านเงื่อนไขในการจัดตั้งองค์การบริหารส่วนตำบล

 ที่ตั้งและอาณาเขต 
องค์การบริหารส่วนตำบลหนองขาหย่าง มีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดต่อกับเทศบาลตำบลทัพทัน (อำเภอทัพทัน)
 ทิศตะวันออก ติดต่อกับองค์การบริหารส่วนตำบลท่าโพ
 ทิศใต้ ติดต่อกับองค์การบริหารส่วนตำบลหลุมเข้า และองค์การบริหารส่วนตำบลดงขวาง
 ทิศตะวันตก ติดต่อกับองค์การบริหารส่วนตำบลหนองไผ่ และองค์การบริหารส่วนตำบลหนองฉาง (อำเภอหนองฉาง)
# หย่งจาง
อ้ายซิน เจว๋หลัว หย่งจาง (永璋; 15 กรกฎาคม 2278 - 26 สิงหาคม 2303) เป็นพระราชโอรสองค์ที่ 3 ของ จักรพรรดิเฉียนหลง

 พระประวัติ 
องค์ชายหย่งจางประสูติเมื่อวันที่ 15 กรกฎาคม พ.ศ. 2278 ในปลายรัชสมัยของ จักรพรรดิยงเจิ้ง ผู้เป็นสมเด็จพระบรมอัยกาธิราช เมื่อครั้งที่ จักรพรรดิเฉียนหลง พระราชบิดายังดำรงพระอิสริยยศเป็น เป่าชินหวัง ส่วนพระมารดาของพระองค์คือ ซู่ฝูจิ้น (庶福晋)

เมื่อ องค์ชายหย่งจาง ประชวรหนักเมื่อพระชนมายุ 15 พรรษา จักรพรรดิเฉียนหลงมีพระราชโองการให้ ลามะ สวดมนต์ให้กับองค์ชายหย่งจาง ใน พ.ศ. 2291 พระองค์ได้รับมอบหมายให้ดูแลการไว้ทุกข์ของ จักรพรรดินีเซี่ยวเสียนฉุน องค์ชายหย่งจางถูกถอดพระนามออกจากบัญชีคัดเลือกรัชทายาทพร้อมกับพระเชษฐาต่างพระมารดา หย่งหวง จากพฤติกรรมของพระองค์ในระหว่างพิธีฝังพระศพ 

ใน พ.ศ. 2302 ฉุนฮุ่ยหวงกุ้ยเฟย์ พระมารดาของพระองค์ประชวรที่ สถานที่พักร้อนและหมู่วัดในเฉิงเต๋อ องค์ชายหย่งจางนำพระมารดาเสด็จกลับไป ปักกิ่ง พระองค์สิ้นพระชนม์ในปีถัดมาและได้รับพระราชทานพระอิสริยยศย้อนหลังให้เป็น ซุนชินหวัง
# การปฏิวัติบาตาเวีย
การปฏิวัติบาตาเวีย (, ,) เป็นเหตุการณ์ความไม่สงบทางการเมือง สังคม และวัฒนธรรมในช่วงปลายคริสต์ศตวรรษที่ 18 ที่เป็นจุดจบของสาธารณรัฐดัตช์ และการก่อตั้งของสาธารณรัฐบาตาเวีย ในประวัติศาสตร์เนเธอร์แลนด์ได้เรียกยุคสมัยภายหลังการปฏิวัติในครั้งนี้ว่า "ยุคบาตาเวีย-ฝรั่งเศส" (ค.ศ. 1795-1813) ซึ่งกินเวลายาวนานเพียง 20 ปี รวมระยะเวลาสามปีภายใต้การปกครองของฝรั่งเศสในยุคของจักรพรรดินโปเลียน

การปฏิวัติบาตาเวียยุติลงภายหลังจากการก่อตั้งสาธารณรัฐบาตาเวียในปีค.ศ. 1795 เจ้าชายวิลเลิมที่ 5 แห่งออเรนจ์ ได้เสด็จลี้ภัยไปอังกฤษSchama, p. 191  และได้เขียนเอกสารให้ดินแดนในอาณานิคมของเนเธอร์แลนด์ทั้งหมดตกไปอยู่ภายใต้การปกครองของอังกฤษ ซึ่งได้ประกาศสงครามต่อสาธารณรัฐบาตาเวียในที่สุด ต่อมาได้มีการปฏิวัติตามมาในปีค.ศ. 1798, 1801 และ 1805 ซึ่งเป็นการเปลี่ยนแปลงศูนย์อำนาจในกลุ่มผู้รักชาติ ถึงแม้ว่าฝั่งฝรั่งเศสนั้นมีท่าทีเหมือนผู้ช่วยปลดปล่อยSchama, p. 195  แต่หลายฝ่ายก็มิได้เชื่อตามนั้น สาธารณรัฐบาตาเวียสิ้นสุดลงในปีค.ศ. 1806 ภายหลังจากการก่อตั้งราชอาณาจักรฮอลแลนด์โดยมีพระอนุชาของจักรพรรดินโปเลียนที่ 1 หลุยส์ โบนาปาร์ตเสวยราชสมบัติเป็นปฐมกษัตริย์แห่งฮอลแลนด์ ต่อมาในปีค.ศ. 1810 ได้ถูกผนวกเข้ากับจักรวรรดิฝรั่งเศสที่ 1 ในปีค.ศ. 1813 เนเธอร์แลนด์ก็ได้รับเอกราชอีกครั้งหนึ่ง โดยเจ้าชายวิลเลิม เฟรเดอริกโอรสในเจ้าชายวิลเลิมที่ 5 แห่งออเรนจ์ ขึ้นครองราชสมบัติ
# กระสุนสังหารพลิกโลก
กระสุนสังหารพลิกโลก  เป็นภาพยนตร์สงครามซึ่งจัดฉายเมื่อ ค.ศ. 2001 ที่กำกับ, ร่วมเขียนบท และอำนวยการสร้างโดยฌ็อง-ฌัก อองโนด์ โดยอิงจากหนังสือสารคดีชื่อเอเนมีแอตดิเกตส์: เดอะแบตเทิลฟอร์สตาลินกราด เมื่อ ค.ศ. 1973 ของวิลเลียม เครก ซึ่งอธิบายเหตุการณ์รอบ ๆ ยุทธการที่สตาลินกราดในช่วงฤดูหนาว ค.ศ. 1942–1943 บทภาพยนตร์นี้เขียนโดยอองโนด์ และอาแล็ง กอดาร์ ตัวละครหลักของภาพยนตร์เรื่องนี้เป็นพลซุ่มยิงที่ชื่อวาซีลี ไซเซฟ ซึ่งเป็นวีรชนแห่งสหภาพโซเวียตในช่วงสงครามโลกครั้งที่สอง รวมถึงการดวลของพลซุ่มยิงระหว่างไซเซฟ และผู้อำนวยการโรงเรียนพลซุ่มยิงของแวร์มัคท์ พันตรี แอร์วีน เคอนิก

นักแสดงประกอบไปด้วยจู๊ด ลอว์ ที่รับบทเป็นไซเซฟ, เรเชล ไวสซ์ รับบทเป็นทาเนีย เชอร์โนวา และเอ็ด แฮร์ริส รับบทเป็นเคอนิก ร่วมกับโจเซฟ ไฟนส์, บ็อบ ฮอสกินส์, รอน เพิร์ลแมน, เอฟา มัทเทส, เกเบรียล มาร์แชลล์ ทอมสัน และมัททีอัส ฮาบิช
# วัดราชคฤห์ (จังหวัดพะเยา)
วัดราชคฤห์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเมืองพะเยา จังหวัดพะเยา

วัดราชคฤห์สร้างเมื่อ พ.ศ. 2443 เดิมชาวบ้านเรียกว่า วัดใหม่ ได้รับพระราชทานวิสุงคามสีมาเมื่อวันที่ 27 กันยายน พ.ศ. 2481 แต่เดิมเป็นที่ตั้งของบริเวณวัดมหาพน ร่องรอยความเก่าแก่ของซากโบราณวัตถุและองค์เจดีย์ภายในบริเวณวัดมหาพน ยังคงหลงเหลือสภาพให้เห็นอย่างชัดเจน ถึงความเก่าแก่ของวัดแห่งนี้ ซึ่งจากประวัติศาสตร์ที่ถูกค้นพบ เป็นวัดโบราณที่มีอายุมากกว่า 1,300 ปี มีความเกี่ยวพันกับอาณาจักรสุโขทัย ครั้งเมื่อในอดีตเคยมีการต่อสู้กับอาณาจักรสุโขทัย มีบันทึกว่า ได้นำเอาหลังคาวิหารของวัดแห่งนี้ซึ่งเป็นทองเหลือง นำมาหล่อเป็นอาวุธปืน เพื่อต่อสู้กับอาณาจักรสุโขทัยที่เข้ามารุกราน

ด้านหน้าประตูทางเข้าจะเป็นประตูโขงขนาดใหญ่เป็นการก่ออิฐถือปูนมีรูปเทวดาปูนปั้น บนยอดมีรูปพรหมสี่หน้า อุโบสถกว้างราวประมาณ 20 เมตร ยาวเกือบ 40 เมตร ภายในประดิษฐานพระพุทธรูปหินทราย ลงรักปิดทอง ด้านหลังอุโบสถเป็นองค์เจดีย์ทรงแปดเหลี่ยมย่อมุม มีซุ้มจรนำทั้งสี่ทิศ บนเรือนธาตุมีเจดีย์บริวารทั้งสี่ด้าน องค์ระฆังของเจดีย์ฉาบด้วยสีทอง ทางประตูเข้าของกำแพงแก้วมีรูปปั้นสิงห์คู่ทั้งสี่ด้าน
# เหตุระเบิดในปูลีอลัม พ.ศ. 2564
เมื่อวันที่ 30 เมษายน พ.ศ. 2564 เกิดเหตุระเบิดติดรถในปูลีอลัม, จังหวัดเลาการ์, ประเทศอัฟกานิสถาน โดยมีผู้เสียชีวิตทั้งหมด 30 คน ไม่มีกลุ่มใดออกมาแสดงว่าเป็นผู้โจมตี และยังไม่ทราบผู้ก่อเหตุ

 ภูมิหลัง 
สมาชิกกลุ่มตอลิบานได้มีแนวคิดแบบญิฮาดิสต์เป็นส่วนใหญ่ โดยกลุ่มนี้ได้ก่อเหตุโจมตีร้ายแรงหลายร้อยครั้งระหว่างช่วงการก่อความไม่สงบในประเทศอัฟกานิสถาน ซึ่งเริ่มขึ้นเมื่อปี พ.ศ. 2544 รวมถึงเหตุระเบิดติดรถในปูลีอลัม ซึ่งเป็นเมืองในจังหวัดเลาการ์ ทางตะวันออกของประเทศอัฟกานิสถาน จากเหตุการณ์มีผู้เสียชีวิต 17 คน

ความรุนแรงในประเทศอัฟกานิสถานทวีความรุนแรงมากขึ้นในช่วงฤดูใบไม้ผลิ พ.ศ. 2564 เมื่อประธานาธิบดีสหรัฐ โจ ไบเดิน ประกาศว่าสหรัฐจะถอนกองกำลังติดอาวุธภายในวันที่ 11 กันยายน พ.ศ. 2564 หลังจากประจำการภายในประเทศในแถบเอเชียใต้เป็นระยะเวลา 20 ปี ก่อนหน้านี้ ประธานาธิบดีสหรัฐ ดอนัลด์ ทรัมป์ ได้ตกลงกับกลุ่มตอลิบานว่าจะถอนกองกำลังภายในวันที่ 1 พฤษภาคม พ.ศ. 2564

 เหตุระเบิด 
เมื่อเวลาประมาณ 19.00 นาฬิกา ของวันที่ 30 เมษายน พ.ศ. 2564 ได้เกิดเหตุคาร์บอมบ์ใกล้เกสต์เฮาส์แห่งหนึ่งในปูลีอลัม มีผู้เสียชีวิต 30 คน และผู้บาดเจ็บกว่า 90 คน พร้อมอาคารได้รับความเสียหายอย่างรุนแรง เหยื่อเป็นทั้งนักเรียนมัธยมตอนปลายและสมาชิกกองหนุนฝ่ายสนับสนุนรัฐบาลโดยเป็นผู้พักอาศัยอยู่ที่แห่งนี้
# วิลเลิมที่ 5 เจ้าชายแห่งออเรนจ์
เจ้าชายวิลเลิมที่ 5 (Willem Batavus; 8 มีนาคม ค.ศ. 1748 - 9 เมษายน ค.ศ. 1806) เจ้าชายแห่งออเรนจ์ และผู้ดำรงตำแหน่งสตัดเฮาเดอร์คนสุดท้ายของสาธารณรัฐดัตช์ ซึ่งได้เสด็จลี้ภัยยังกรุงลอนดอนในปีค.ศ. 1795 นอกจากนี้ยังดำรงตำแหน่งเป็นเจ้าผู้ปกครองแห่งราชรัฐออเรนจ์-นัสเซาจนสิ้นพระชนม์ โดยมีพระโอรสวิลเลิมเป็นรัชทายาท

ดูเพิ่ม
ราชวงศ์ออเรนจ์-นัสเซา
# ราชรัฐออเรนจ์-นัสเซา
ราชรัฐออเรนจ์-นัสเซา หรือ ราชรัฐนัสเซา-ออเรนจ์ (หรือ Nassau-Oranien) เป็นราชรัฐซึ่งเป็นส่วนหนึ่งในเครือราชรัฐนีเดอร์ไรน์-เว็สท์ฟาเลินของจักรวรรดิโรมันอันศักดิ์สิทธิ์ ซึ่งปกครองโดยราชวงศ์ออเรนจ์-นัสเซาในระหว่างปีค.ศ. 1702-1815 ซึ่งมีอาณาเขตอยู่ในประเทศเยอรมนีในปัจจุบัน
# สนธิสัญญาปารีส (ค.ศ. 1783)
สนธิสัญญาปารีส  ลงนามสัตยาบันที่กรุงปารีสโดยพระเจ้าจอร์จที่ 3 แห่งบริเตนใหญ่ และผู้แทนฝั่งสหรัฐอเมริกา เมื่อวันที่ 3 กันยายน ค.ศ. 1783 ซึ่งมีผลทำให้สงครามปฏิวัติอเมริกาอันเป็นสิ้นสุด เนื้อหาของสนธิสัญญายังกันเขตพรมแดนของจักรวรรดิอังกฤษในทวีปอเมริกาเหนือกับสหรัฐอเมริกา ซึ่งสหรัฐอเมริกาเป็นฝ่ายได้เปรียบ โดยรายละเอียดปลีกย่อยรวมถึงสิทธิในการหาปลาในน่านน้ำต่างๆ การซ่อมแซมอาคารที่เสียหาย และเชลยศึกของทั้งสองฝ่าย

สนธิสัญญาฉบับนี้ และสนธิสัญญาสันติภาพอีกฉบับหนึ่งที่ทำขึ้นระหว่างบริเตนใหญ่กับกลุ่มประเทศที่ร่วมสนับสนุนสหรัฐอเมริกาซึ่งได้แก่ ฝรั่งเศส สเปน และสาธารณรัฐดัตช์ นั้นถูกเรียกรวมกันว่า "สนธิสัญญาสันติภาพปารีส" ซึ่งในปัจจุบันนี้เหลือเพียงมาตรา 1 ที่ยังมีผลบังคับใช้ ซึ่งเกี่ยวข้องกับการรับรองสถานะความเป็นประเทศเอกราชของสหรัฐอเมริกา 

รายละเอียด
สนธิสัญญาฉบับนี้ และสนธิสัญญาสันติภาพอีกฉบับหนึ่งที่ทำขึ้นระหว่างบริเตนใหญ่กับกลุ่มประเทศที่ร่วมสนับสนุนสหรัฐอเมริกาซึ่งได้แก่ ฝรั่งเศส สเปน และสาธารณรัฐดัตช์ นั้นถูกเรียกรวมกันว่า "สนธิสัญญาสันติภาพปารีส" ซึ่งในปัจจุบันนี้เหลือเพียงมาตรา 1 มาตราเดียวที่ยังมีผลบังคับใช้ ซึ่งเกี่ยวข้องกับการรับรองสถานะความเป็นประเทศเอกราชของสหรัฐอเมริกา ส่วนมาตราอื่นๆ นั้นเกี่ยวข้องกับเขตแดนซึ่งมีการเปลี่ยนแปลงในเวลาต่อมา จึงถูกแทนด้วยสนธิสัญญาฉบับใหม่ฉบับอื่นๆ แทน

ในอารัมภบทได้กล่าวถึงสนธิสัญญาว่า"กระทำในนามของพระตรีเอกภาพอันศักดิ์สิทธิ์ที่สุด"Federer, William. American Clarion (September 3, 2012). http://www.americanclarion.com/2012/09/03/holy-undivided-trinity-11934/ ซึ่งกล่าวถึงสัตยาบันของทั้งสองฝ่ายที่ตกลงร่วมกันเพื่อที่จะ "ลืมความขัดแย้งและความแตกต่างทั้งหมดทั้งปวงในอดีตที่ผ่านมา" และ "เพื่อนำไปสู่สันติภาพและความปรองดองซึ่งกันและกัน" 

 บริเตนใหญ่รับรองให้สหรัฐอเมริกา (นิวแฮมป์เชียร์ แมสซาชูเซตส์ โรดไอส์แลนด์และนิคมพรอวิเดนซ์ คอนเนกติคัต นิวยอร์ก นิวเจอร์ซีย์ เพนซิลวาเนีย เดลาแวร์ แมรีแลนด์ เวอร์จิเนีย นอร์ทแคโรไลนา เซาท์แคโรไลนา และจอร์เจีย) เป็นรัฐเอกราช โดยที่พระมหากษัตริย์แห่งบริเตนใหญ่รวมทั้งรัชทายาทผู้สืบสันตติวงศ์ทั้งหมดจะไม่อ้างสิทธิ์ในรัฐบาล ทรัพย์สิน และสิทธิต่อดินแดนของสหรัฐอเมริกา
 มีการกักกันเขตพรมแดนระหว่างสหรัฐอเมริกากับดินแดนในอาณานิคมของบริเตนใหญ่ในทวีปอเมริกาเหนือ ซึ่งกินบริเวณตั้งแต่แม่น้ำมิสซิสซิปปีจนถึงอาณานิคมทางตอนใต้ 
 ให้สิทธิในการทำประมงต่อสหรัฐอเมริกาในบริเวณแกรนด์แบงส์ เกาะนิวฟันด์แลนด์ และอ่าวเซนต์ลอเรนซ์
 รับรองหนี้ที่จะต้องชำระให้กับเจ้าหนี้ของทั้งสองฝ่ายอย่างถูกต้อง
 รัฐสภาของสหพันธ์จะต้องแนะนำอย่างเข้มงวดให้มีการตรากฎหมายสำหรับสิทธิในการถือครองที่ดินของเจ้าของกรรมสิทธิ์ที่ถูกต้อง และจะต้องมีการชดใช้ให้กับสินทรัพย์ สิทธิ และทรัพย์สินต่างๆ ของชาวบริติช (และผู้นิยมกษัตริย์) ที่ถูกริบไป
 สหรัฐอเมริกาจะต้องป้องกันไม่ให้เกิดการริบหรือยึดครองสินทรัพย์ของฝ่ายผู้นิยมกษัตริย์อีก
 เชลยศึกของทั้งฝ่ายจะต้องได้รับอิสรภาพ สินทรัพย์ทั้งหมดของบริเตนใหญ่ในสหรัฐอเมริกาจะต้องคงอยู่ และถูกริบ
 ทั้งสองฝ่ายสามารถเข้าถึงแม่น้ำมิสซิสซิปปีได้เสมอกัน
 ดินแดนที่แต่ละฝ่ายยึดครองได้ภายหลังจากการทำสนธิสัญญานี้จะต้องส่งคืนโดยปราศจากการชดใช้ค่าปรับ
 ให้ลงสัตยาบันในสนธิสัญญานี้ภายในหกเดือนหลังจากการลงนามแล้ว

ลงท้ายสนธิสัญญาว่า "ลงนามที่กรุงปารีส ในวันที่ 3 เดือนกันยายน ปีแห่งคริสต์ศักราชที่ 1783"